Jou maat, jou chomma kwadraat!! | goeienuusloli
Jou maat, jou chomma kwadraat!!
Blog…glog..smlog…hoekom blog? Omdat ek kan! Omdat ek wil. Omdat ek lief is vir skryf. Ek skryf al vandat ek nege jaar oud is, eers vir Sonja, nou vir jou! (of vir myself… ek skryf vir myself nog al die jare…tot onlangs…)Dit het sommer net gebeur. (Ok, Nee ek jok.) Die pastoor het voor in die kerk gestaan en sê:
"Wat sal ek dié jaar doen, as ek weet ek KAN nie misluk nie?"
(Nou Loli, was van nege jaar oud poepbang vir misluk.
Misluk in pa se oë…misluk in ma se boek.
Misluk in die balletklas…misluk na liefde soek!
(Misluk…en val op my bas!)
As jy jouself kan erken…ons behoort aan die 70's generasie…Misluk en stel af…net indien jy SOU misluk!!!! Fear of failure procrastinator! Yip, dis Loli Pretorius.)
En daar het jy dit.Toe begin ek skryf vir die publiek.
Ek hoop sommer om jou vriendin te word…jou maat….jou chomma kwadraat!
Vraag: Wat stel jy af omdat jy bang is jy gaan misluk?
14 comments on "Jou maat, jou chomma kwadraat!!"
Loli, is jy besig om blogging af te stel omdat jy bang is jy gaan misluk? 🙂 Ek sukkel en voel kompleet asof ek weer in die ballet klas is, en net nie die passies vinnig genoeg kan uit figure nie!!!!!!!!!!
Eintlik wil ek net skryf en skryf en skryf, en dan natuurlik wil ek hê iemand moet dit lees en terug skryf. Dis so eenvoudig soos dit!!!!!
Sterkte ou girl 🙂
Hi Loli, ek lees al 'n rukkiie jou blog en vandag wil ek my eiertjie ook lê.
Ek kry altyd hierdie groot lus om iets wat ek sien te teken of verf, maar ek is net te bang om dit te waag. Ek gaan nou begin met klasse en hopelik sal ek eendag oor hierdie vrees vir mislukking kom en self iets probeer.
Awesome, awesome, awesome…ek kry hoendervleis!!! Weet jy Kokkewiet, ek sien uit na die dag wat jy selfs daai kunswerke hier gaan 'post'/ afshow…ek weet jou hart klop sommer vinniger net oor die gedagte…glo my, ek vertel nog nie eers my ou maats/familie dat ek blog nie…so ek stel ook maar nog af, omdat my vingers ook nog bewe….MAAAR een dag op 'n slag….ek het begin, met 'n knop in my keel….JY KAN OOK!!!!!!!
Oeeee ek ken dit! Die vrees vir mislukking. Die vrees vir verwerping…. (l.g. is amper erger!)
Toortsie, ek sê jou… ene Joyce Meyer het my eenmaal inspireer…'Just do it afraid'….my hart klop nounog as ek blog…dalk is dit vrees? …dalk is dit adrenalien 😉
'n Sekere blogmaat het seker in die heel begin my versigtigheid opgemerk. Haar verwelkoming was: "Welkom. Ons byt nie!!" 🙂
Sy was heeltemal reg.
Ek voel tuis tussen al die makkers!!!
Dit is 'n vrees wat baie mense aan bande lê. Vir my ook. 😳
Ek bewe weer vandag voor die rekenaar
Daar is geen dag soos vandag nie! Skryf skryf!
Moet, sê, ek mis die dae van 'n ou regte briefie in die pos; met handskrif met mens moet ontsyfer, of papier teen die sonlig hou , om te sien wat die mater uit gevee het 😉
hi loli, EK het nogal dieselfde propleem gehad met my skilderwerk, ek het altyd gedink se nou mar niemand hou van my werk nie, tot n baie ou wyse kunstenares eendag vir my gese het," vir wie verf jy! vir die mense of vir jouself! Moet nooit ooit vir die mense verf nie, dan kan jy dit maar los." Alhoewel dit baie wyse woorde is, is ek nog steeds maar skrikkerig om my eie prente in my kop op 'n doek te sit, want ons as mens wil tog so graag deur die sameleweing aanvaar word!
Waardevolle woorde Articrafts! Deesdae, en nou gaan ek klink asof ek heeltemal vreesloos is… voel ek al hoe meer vry! ( seker ook omdat ek agter gekom het, niemand byt nie, en as hul dalk byt, na die hartpulpitasies bedaar het, neem die adrenalien weer oor 🙂 so skryf maar net weer! Ek kom ook agter, hoe meer ek skryf, hoe meer 'vry' raak ek van die 'bang' ding…en ek wed jou dis dieselfde vir verf. Sus, ek sê, verf net daai ding in jou kop…jy hoef eers later dit te wys, en NET AS JY WIL!!
This entry was posted on Februarie 28, 2012 by Loli Pretorius in Ek is so gebore! and tagged ballet, brief, family, fear of failure, Home, life, misluk, Procrastinator, skryf.